Diari Oficial de la Generalitat Valenciana


Sumari del DOGV 4619, del 30-10-2003 (2003/11173)

ORDE de 20 octubre de 2003, de la Conselleria d'Agricultura, Pesca i Alimentació, per la qual s'amplien els terminis a què es fa referència en l'Orde de 30 de juny de 2003, per la qual s'establixen els terminis màxims per a acreditació de les inversions objecte de les ajudes establides en el Decret 195/2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4619

Data del DOGV
:   30-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/11065


Data del document
:   20-10-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * catàstrofe agrícola
    * inundació
    * suport econòmic
    * ajuda a l'agricultura

ORDE de 20 octubre de 2003, de la Conselleria d'Agricultura, Pesca i Alimentació, per la qual s'amplien els terminis a què es fa referència en l'Orde de 30 de juny de 2003, per la qual s'establixen els terminis màxims per a acreditació de les inversions objecte de les ajudes establides en el Decret 195/2002. [2003/M11532]
  
En l'Orde de 30 de juny de 2003 s'establia un període màxim per a l'acreditació d'haver realitzat les inversions previstes d'acord amb les ajudes establides mitjançant el Decret 195/2002, el qual finalitzava en general el 31 d'octubre de 2003. El marge de temps disponible entre la publicació de la dita orde i el termini fixat és escàs per a determinades operacions d'arrancada i plantació de certes espècies arbòries, així com la disposició de plantes de viver suficients, i per això, a petició del sector, es considera convenient que els beneficiaris puguen acollir-se a una ampliació del termini fixat per a determinats cultius.
  
A proposta del director general de Producció i Comercialització Agrària i fent ús de les competències que tinc atribuïdes,
  
ORDENE
  
Article 1
  
Els titulars d'explotacions agrícoles que tinguen dificultats per a justificar la finalització de les inversions de plantació de cultius arboris amb data límit el 31 d'octubre de 2003, podran sol·licitar pròrroga amb anterioritat a aquesta data. No obstant això, es requerirà informe favorable del personal tècnic d'esta Conselleria, cas en què les inversions s'hauran de finalitzar i justificar a tot tardar el 30 de juny de 2004.
  
Article 2
  
La sol·licituds de pròrroga hauran de dirigir-se al director dels servicis territorials corresponents de la Conselleria d'Agricultura, Pesca i Alimentació, el qual les resoldrà en el termini de tres mesos. Transcorregut este termini sense que s'haja dictat resolució expressa, la sol·licitud de pròrroga s'entendrà desestimada per silenci administratiu.
  
Disposició final única
  
Esta orde entrarà en vigor el mateix dia de la publicació en el Diari Oficial de la Generalitat Valenciana.
  
València, 20 d'octubre de 2003
  
La consellera d'Agricultura, Pesca i Alimentació,
  
GEMA AMOR PÉREZ